Mbinu ya kuifadhi misitu

MBINU ZA KUHIFADHI MISITU. 

Msitu ni mahala ambapo pamezingirwa na miti. Misitu inatusaidia kama wanadamu kwa njia mbalimbali kwa mfano miti hutumika katika ujenzi wa nyumba, hurembesha mazingira na ni mahali ambapo mito huanzia. Kwa miaka za hivi karibuni, wanadamu wamekata miti ovyo ovyo hata kupelekea mahali pengine kuwa na jangwa. Kwa sababu ya hayo, kunafaa kuwekwa mbinu za kuhifadhi misitu kwa vizazi vijavyo. 

Kwanza kabisa ni kupanda miti pale ambapo hapajawai pandwa. Hii itasaidia kuleta hali nzuri ya anga. Kwenye jangwa, serikali inapaswa kupeleka maji ya kunyunyizia miti wakati ambapo imepandwa. Tukifanya hivyo, tutaleta ile taswira ya kijani kibichi na kutoa ile dhana ya nchi yetu kuwa ya hudhurungi. 

Pili ni kuhimiza wakulima kupanda mazao yao pamoja na miti. Kwa mfano, kando ya mashamba kupandwe miti na pia tutilie mkazo ule mradi wa Moi wa kupanda majani na miti kwa pamoja. Hii itasaidia kwa kuongeza miti kwa wingi ambayo huleta mvua. 

Kuwaimiza na kuwafunza wananchi umuhimu wa misitu katika mazingira ili wapunguze ukataji wa miti. Kuanzisha kampeni za uhifadhi wa mazingira kupitia mashirika kama vile The Green Belt Movement ya Wangari Mathaa ili kuwahamasisha wananchi kuhusu umuhimu wa misitu na athari za ukataji wa miti. 

Pia serikali kuonyesha mfano mwema kwa wananchi wake kwa kuwa mstari wa mbele katika  upandaji wa miti kupitia kwa viongozi kama vile rais. Hii  italeta hali ya wananchi kuelewa umuhimu wa upandaji miti. Pia serikali itie mikakati ya dhidi ya wale watakaokata misitu ovyo ovyo bila ya kupewa ruhusa. Mfano, wanaweza kufungwa jela mwaka moja ili kuwatahadharisha wengine.  

Njia nyingine ni kuwahimiza wale wanaokata miti kila wanapokata mti mmoja wapande miti ingine kumi. Kisa na maana, akikata miti bila ya kupanda nyingine inaweza kusababisha mmomonyoka wa udongo ambayo itasababisha kiangazi. Tunapaswa kupanda miti kila mara tunapokata. 

Pia serikali kuwahimiza wananchi kutumia njia mbadala za nishati katika upishi wao ili kupunguza ukataji wa miti kwa ajili ya upishi. Watu wanaweza kutumia mitungi ya gesi na stovu ambayo itapunguza ukataji wa miti. Kuhimiza watu kutochoma makaa na kutumia mbinu tofauti utachangia katika utunzi wa mazingira.  


Serikali kutenga misitu kando ili watu wasiharibu misitu wa kukata ili kutafuta mashamba ya kulima. Serikali inaweza kufanya hivyo kwa kuweka walinda usalama katika misitu na pia kuwekea sengenge ili wanadamu wasiweze kuingia ndani. 

Mwisho, wananchi wanapaswa kutii sheria na kanuni zilizowekwa katika utunzi wa misitu. Mikakati hii ikifuatwa, italeta na kufanya mazingira yawe safi na bora ya binadamu kuishi hat kwa vizazi vijavyo.